Itziar Saenz de Ojer Martínez

Itziar Saenz de Ojer Martínez (Donostia, Gipuzkoa, 1976) pedagogoa, kontalaria eta pailazoa da.

 Bizitza 

 Ipuin kontalari 

 2021ean Gizakia naturan eta kliman sortzen ari den desorekaren inguruko ipuin kontaketa didaktikoa landu zuten Itziar Saenz de Ojer, Eli Trojaola eta Xabino San Sebastian eta Tolosaldean eskaini zituzten hiru saio.

 Ipuinetatik jabekuntzarantz. Aldabeko gizarte etxea, Gasteiz. Ipuin kontalariak auzoz auzo 2025 programaren barruan, Bilbon.
 Animalien kontuak. Gasteizen.

 Ikuskizunak 

 Ttipi-ttapa, ttipi-ttapa, emanaldia sortu zuen 2024ko Korrika Kulturalerako. Bi urtez behingo lasterketaren inguruko informazioa zabaldu eta motibazioa lantzeko helburuz sortutako umorezko bakarrizketa saioa.
 Liburuetan aurkitu ditzakegun altxorrak bilatu eta kontatu zituen Liburuaren egunaren bueltan, Iruran.
 Gatazka, ataska edo aska? izeneko ikuskizun dibertigarri bat sortu zuen Nerea Mendizabal psikopedagogoarekin batera, antzerkiz, umorez, musikaz eta edukiz nahasten dena.

 Bazen Behin Clown taldea 
Bazen Behin Clown taldearen sorreratik antzezle lanak egin ditu. 2004an taldea sortu zenetik arlo desberdinetako kideak pasatu dira bertatik: psikologoak, sexologoak, irakaskuntza mundukoak, musikoak...  Taldeak mezu soziala dauzkaten lanak egiten ditu: bullying-a, transexualitatea, suizidioa... guztia modu ludiko eta dibertigarrian.

2008an Peio Arnaez, Mentxu Arrieta eta Itziar Larrinagarekin batera, Peio Arnaezek zuzenduriko ¿Y por qué no? antzezlanean lan egin zuen.

 Sexijentzia askatuz antzezlana 
Antzerki taldearen Sexijentziak askatuz antzezlanean, Sexune sexologia elkartekoekin eta Elena Jimenez sexologarekin batera, Mentxu Arrieta izan zen psikologia eta sexologia aholkulari. Itziarrek antzezten duen Sexijentziak askatuz antzezlanak, Donostiako Poltsikoko Antzerkiaren Sariketan bigarren saria  jaso zuen  2016an. 

2010ean Zu zeu izan haur eta gaztetxoek ikastetxeetan jasaten dituzten erasoei buruzko antzezlana taularatu zuten antzerkiko, hezkuntzako eta psikologiako hainbat kideren tartean. Clown filosofiak berezkoak dituen umoretik eta inozentziatik abiatuta, mezu sozialez betetako antzezlanak jorratzea zuten helburu. 

 Erreferentziak                                                                 

 Kanpo estekak 

Kategoria:Euskal Herriko pedagogoak
Kategoria:Emakume pedagogoak
Kategoria:Euskal Herriko ipuingileak
Kategoria:Emakume ipuingileak
Kategoria:Euskal Herriko pailazoak
Kategoria:Emakume pailazoak